
ΤΕΥΧΟΣ ΔΕΥΤΕΡΟ 


Αρ 


.Φύλλου 1171 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Επιλογή δεύτερης ξένης γλώσσας και συγκρότη¬ 
ση τμημάτων. 

2 Συμπλήρωση των με αριθ. Υ.Α.Σ. οικ.987/Α36/ 
07.02.2014 και οικ. 8115/Α36/08.10.2014 αποφά¬ 
σεων που αφορούν στην επιδότηση ενοικίου ή 
συγκατοίκησης για την κάλυψη δαπανών στέγα¬ 
σης κατοίκων περιοχών των Περιφερειακών Ενο¬ 
τήτων Κεφαλληνίας και Ιθάκης που επλήγησαν 
από το σεισμό της 26ης Ιανουάριου 2014. 


ΑΠΟΦΑΣΕΙΣ 

Αριθ. 53476/ΓΔ4 (1) 

Επιλογή δεύτερης ξένης γλώσσας και συγκρό¬ 
τηση τμημάτων. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παρ. 11 του άρθρου 4 και της παρ. 
11 του άρθρου 5 του ν. 1566/1985 (ΑΊ67) όπως τροπο¬ 
ποιήθηκε με την παρ. 2 του άρθρου 7 του ν. 2525/1997 
(Α' 188). 

2. Την με αριθ. Φ12/657/70691 /Δ1 /26-04-2016 υπουρ¬ 
γική απόφαση (Β' 1324) με την οποία καθορίζεται το 
Ωρολόγιο Πρόγραμμα Ενιαίου Τύπου Ολοήμερου Δη¬ 
μοτικού Σχολείου. 

3. Την με αριθ. 93381/Δ2/07-06-2016 υπουργική από¬ 
φαση (Β' 1640) με την οποία καθορίζεται το Ωρολόγιο 
Προγραμμάτων μαθημάτων των Α', Β', Γ' τάξεων του Ημε¬ 
ρησίου Γυμνασίου, όπως τροποποιήθηκε με την με αριθ. 
121072/Δ2/22-07-2016 υπουργική απόφαση (Β' 2449). 

4. Το Προεδρικό Διάταγμα υπ'αριθ. 125/2016 (Α' 210) 
με θέμα «Διορισμός Υπουργών, Αναπληρωτών Υπουρ¬ 
γών και Υφυπουργών». 

5. Τις διατάξεις της παρ. 3, περ. α του άρθρου 2 του 
ν. 3966/2011 «Θεσμικό πλαίσιο των Πρότυπων Πειρα¬ 
ματικών Σχολείων, Ιδρυση Ινστιτούτου Εκπαιδευτικής 


Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις» (Α' 118). 

6. Τις διατάξειςτου άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του π.δ. 63/2005 (Α' 98). 

7. Την με αριθ. 14/23-03-2017 πράξη του Δ.Σ. του Ιν¬ 
στιτούτου Εκπαιδευτικής Πολιτικής (Ι.Ε.Π.). 

8. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού Προϋπολογι¬ 
σμού, αποφασίζουμε: 

1. Η επιλογή της δεύτερης ξένης Γλώσσας που γίνεται 
στην Ε' τάξη του Δημοτικού ισχύει έως και την Γ' τάξη 
του Γυμνασίου. Με ευθύνη των Διευθυντών/ντριών των 
Δημοτικών Σχολείων βεβαιώνεται εγγράφως η δεύτε- 
ρηξένη γλώσσα που διδάχτηκε κάθε μαθητής/τρια στο 
Δημοτικό. Η παραπάνω έγγραφη βεβαίωση επισυνάπτε¬ 
ται στον Τίτλο Σπουδών των μαθητών/τριών κατά την 
εγγραφή τους στο Γυμνάσιο, στις 15 Ιουνίου. 

2. Στα Γυμνάσια όπου λειτουργούν δύο ή περισσό¬ 
τερα τμήματα γενικής παιδείας δημιουργούνται στην 
Α' τάξη παράλληλα τμήματα δεύτερης ξένης γλώσσας, 
ο αριθμός των οποίων δεν μπορεί να υπερβαίνει τον 
αντίστοιχο αριθμό των τμημάτων γενικής παιδείας της 
συγκεκριμένης τάξης. Στα Γυμνάσια όπου λειτουργεί ένα 
τμήμα γενικής παιδείας οι μαθητές/τριες της Α' τάξης 
διδάσκονται τη δεύτερη ξένη γλώσσα που πλειοψηφεί. 
Αν ο αριθμός μαθητών/τριών της γαλλικής γλώσσας εί¬ 
ναι ακριβώς ίσος με τον αριθμό εκείνων της γερμανικής 
γλώσσας, τότε διδάσκεται ως δεύτερη ξένη γλώσσα αυτή 
για την οποία υπάρχουν διαθέσιμες διδακτικές ώρες 
στην οικεία Διεύθυνση Πρωτοβάθμιας ή Δευτεροβάθ¬ 
μιας Εκπαίδευσης. Σε κάθε περίπτωση ο/η εκπαιδευτικός 
παρέχει την κατάλληλη εκπαιδευτική υποστήριξη στους/ 
στις μαθητές/τριες που δεν έχουν διδαχθεί στο Δημοτικό 
τη γλώσσα του τμήματος στο οποίο εντάσσονται, προ- 
κειμένου να διευκολυνθεί η διαδικασία εκμάθησης της 
δεύτερης ξένης γλώσσας. Προς αυτή την κατεύθυνση 
ο/η εκπαιδευτικός κάνει τις απαραίτητες προσαρμογές 
στο διδακτικό υλικό και επιδεικνύει την απαιτούμενη 
ευελιξία και επιείκεια σε όλα τα επίπεδα κατά τα πρώτα 
στάδια εκμάθησης της γλώσσας. 

3. Οι Διευθυντές/ντριες των Γυμνασίων όπου διδάσκε¬ 
ται η ιταλική γλώσσα ενημερώνουν σχετικά εντός του 
Μάίου τα Δημοτικά Σχολεία από τα οποία προέρχονται, 
σύμφωνα με την ισχύουσα χωροταξική κατανομή, οι μα- 
θητές/τριες της Α' τάξης και οι Διευθυντές/ντριες των 
συγκεκριμένων Δημοτικών ενημερώνουν σχετικά τους 
γονείς της ΣΤ' τάξης. Εφόσον οι γονείς/κηδεμόνες επιθυ¬ 
μούν να διδαχθούν τα παιδιά τους την ιταλική γλώσσα, 
υποβάλλουν μέχρι τη 10η Ιουνίου σχετική δήλωση, την 
οποία οι Διευθυντές/ντριες των Δημοτικών Σχολείων επι¬ 
συνάπτουν στον τίτλο σπουδών που αποστέλλουν στο 
Γυμνάσιο. Η επιλογή της ιταλικής γλώσσας προβλέπεται 
μόνο εφόσον η γλώσσα αυτή διδάσκεται στο Γυμνάσιο 
στο οποίο έχει ορισθεί να εγγραφούν οι ενδιαφερόμε- 
νοι/ες μαθητές/τριες και δεν μπορεί να αποτελεί λόγο 
εγγραφής σε άλλο Γυμνάσιο. 

4. Κατ'εξαίρεση, οι γονείς/κηδεμόνες μαθητών/τριών 
που έχουν λόγους να αλλάξουν στην Α' Γυμνασίου την 
επιλογή δεύτερης ξένης Γλώσσας δύνανται να υποβά¬ 
λουν σχετική αιτιολογημένη γραπτή αίτηση έως τη 10η 
Ιουνίου στη Διεύθυνση του Δημοτικού από το οποίο 
αποφοιτούν οι μαθητές/τριες. Οι Διευθυντές/ντριες των 
Δημοτικών σχολείων ενημερώνουν για την παραπάνω 
προθεσμία τους γονείς/κηδεμόνες των μαθητών/τριών 
της ΣΤ' τάξης με επιστολή τους εντός του Μάίου. Οι Δι- 
ευθυντές/τριες των Δημοτικών επισυνάπτουν την αίτηση 
στον τίτλο σπουδών που αποστέλλουν στο Γυμνάσιο 
εγγραφής των μαθητών/τριών. Το Γυμνάσιο εγγραφής 
δύναται κατά περίπτωση να ικανοποιήσει το αίτημα, 
εφόσον τηρούνται οι προϋποθέσεις σχηματισμού τμη¬ 
μάτων σύμφωνα με τις προβλέψεις των παραγράφων 2 
και 3 του παρόντος. 

5. Αν μέχρι την 1 η Οκτωβρίου του σχολικού έτους δεν 
έχει καλυφθεί η θέση του εκπαιδευτικού της ξένης γλώσ¬ 
σας που επιλέχθηκε από τις δηλώσεις προτίμησης, τότε 
οι μαθητές/τριες διδάσκονται την ξένη γλώσσα για την 
οποία υπάρχουν διαθέσιμες διδακτικές ώρες σε επίπεδο 
οικείας Διεύθυνσης Πρωτοβάθμιας ή Δευτεροβάθμιας 
Εκπαίδευσης. 

6. Με ευθύνη των οικείων Διευθυντών/ντριών Πρωτο¬ 
βάθμιας και Δευτεροβάθμιας Εκπαίδευσης συγκροτού¬ 
νται τα τμήματα δεύτερης ξένης γλώσσας του επόμενου 
σχολικού έτους (στο Δημοτικό και στο Γυμνάσιο αντίστοι¬ 
χα) με βάση τις προβλέψεις της υπ' αριθ. Φ12/657/70691 / 
Δ1/26-4-2016 υπουργικής απόφασης για το Δημοτικό 
καθώς και τις προβλέψεις των παραπάνω εδαφίων 1,2, 
3 και 4 για το Γυμνάσιο, το αργότερο έως 30 Ιουνίου του 
προηγούμενου σχολικού έτους. 

Η με αριθ. 174424/Δ2/19-10-2016 υπουργική απόφα¬ 
ση (ΦΕΚ Β' 3563) παύει να ισχύει από το σχολικό έτος 
2017-2018. 

Η ισχύς αυτής της απόφασης αρχίζει από το σχολικό 
έτος 2017-2018. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Μαρτίου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθ. ΔΑΕΦΚ/26/Α36 (2) 

Συμπλήρωση των με αριθ. Υ.Α.Σ. οικ.987/Α36/ 
07.02.2014 και οικ. 8115/Α36/08.10.2014 απο¬ 
φάσεων που αφορούν στην επιδότηση ενοικίου 
ή συγκατοίκησης για την κάλυψη δαπανών στέ¬ 
γασης κατοίκων περιοχών των Περιφερειακών 
Ενοτήτων Κεφαλληνίας και Ιθάκης που επλήγη- 
σαν από το σεισμό της 26ης Ιανουάριου 2014. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1. Τις διατάξεις της από 28.07.1978 Πράξης Νομοθε¬ 
τικού Περιεχομένου του Προέδρου της Δημοκρατίας 
«περί αποκαταστάσεως ζημιών εκ των σεισμών 1978 
εις περιοχή Βορείου Ελλάδος κ.λπ. και ρυθμίσεως ετέ¬ 
ρων συναφών θεμάτων» που κυρώθηκε, τροποποι¬ 
ήθηκε και συμπληρώθηκε με τους ν. 867/1979 (Φ.Ε.Κ. 
24/Α/07.02.1979), 1048/1980 (Φ.Ε.Κ. 101/Α/02.05.1980), 
1133/1981 (Φ.Ε.Κ. 54/Α/04.03.1981) και 1190/1981 (Φ.Ε.Κ. 
203/Α/30.07.1981) και ειδικότερα το άρθρο τέταρτο παρ. 
3 του ν. 867/1979. 

2. Τις διατάξεις του άρθρου 2 της από 26.03.1981 
Πράξης Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ των 
σεισμών 1981» που κυρώθηκε με το άρθρο πρώτο του 
ν. 1190/1981 (Φ.Ε.Κ. 203/Α/30.07.1981) καθώς και τις 
διατάξεις του άρθρου πέμπτου του ν. 1190/1981 (Φ.Ε.Κ. 
203/Α/30.07.1981) όπως τροποποιήθηκε και συμπλη¬ 
ρώθηκε με το άρθρο 1, παρ. 42 και 43 του ν. 2412/1996 
«Μεταφορά αρμοδιοτήτων από το Υπουργικό Συμβού¬ 
λιο σε άλλα Κυβερνητικά όργανα και άλλες διατάξεις» 
(Φ.Ε.Κ. 123/Α/17.06.1996). 

3. Τις διατάξεις του ν. 128/1975 (Φ.Ε.Κ. 178/Α/ 
28.08.1975) «περί τροποποιήσεως και συμπληρώσεως 
διατάξεων τινών αναφερομένων εις την λειτουργία του 
χρηματοδοτικού συστήματος», όπως τροποποιήθηκε, 
συμπληρώθηκε και ισχύει. 

4. Τις διατάξεις του άρθρου 3, παρ. 3, τελευταίο εδά¬ 
φιο του ν. 1266/1982 (Φ.Ε.Κ. 81/Α/02.07.1982) «Περί 
οργάνων ασκήσεως της νομισματικής, πιστωτικής και 
συναλλαγματικής πολιτικής και άλλες διατάξεις» όπως 
συμπληρώθηκε με το άρθρο 25, παρ. 6 του ν. 1418/1984 
(Φ.Ε.Κ. 23/Α/29.02.1984) «Περί ΔημοσίωνΈργων και ρυθ¬ 
μίσεις συναφών θεμάτων». 

5. Τις διατάξεις των άρθρων 20,23,77, 79 και 80 του 
ν. 4270/2014 «Αρχές δημοσιονομικής διαχείρισης και 
εποπτείας (ενσωμάτωση της Οδηγίας 2011/85/ΕΕ) - 
δημόσιο λογιστικό και άλλες διατάξεις» (Φ.Ε.Κ. 143/Α/ 
28.06.2014), όπως τροποποιήθηκε με το ν. 4337/2015 
(Φ.Ε.Κ. 129/Α/17.10.2015), και ισχύει. 

6. Τις διατάξεις του ν. 3861/2010 (Φ.Ε.Κ. 112/Α/ 
13.07.2010) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 
διοικητικών και αυτοδιοικητικών οργάνων στο Διαδί¬ 
κτυο "Πρόγραμμα Διαύγεια" και άλλες διατάξεις», όπως 
τροποποιήθηκε, συμπληρώθηκε και ισχύει. 

7. Τις διατάξεις του άρθρου 129 του ν. 4199/2013 
(Φ.Ε.Κ. 216/Α/11.10.2013) «Δημόσιες υπεραστικές οδι- 

κές μεταφορές επιβατών-ρυθμιστική αρχή επιβατικών 
μεταφορών και άλλες διατάξεις». 

8. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυ¬ 
ρώθηκε με το άρθρο πρώτο του π. δ/τος 63/2005 (Φ.Ε.Κ. 
98/Α/22.04.2005) και το γεγονός ότι από τις διατάξεις της 
παρούσας προκαλείται δαπάνη σε βάρος του κρατικού 
προϋπολογισμού και συγκεκριμένα του ΠΔΕ, που θα κα¬ 
λυφθεί από τις πιστώσεις της ΣΑΕ 069. 

9. Τις διατάξεις του π.δ. 80/2016 «Ανάληψη υποχρε¬ 
ώσεων από τους Διατάκτες» (Φ.Ε.Κ. 145/Α/05.08.2016), 
όπως ισχύει. 

10. Τις διατάξεις του π.δ. 111/2014 (Φ.Ε.Κ. 178/Α/ 
29.06.2014) «Οργανισμός Υπουργείου Οικονομικών». 

11. Τις διατάξεις του π.δ. 109/2014 (Φ.Ε.Κ. 176/Α/ 
29.08.2014) «Οργανισμός του Υπουργείου Υποδομών, 
Μεταφορών και Δικτύων». 

12. Τις διατάξεις του π.δ. 116/2014 (ΦΕΚ 185/Α/ 
03.09.2014) «Οργανισμός του Υπουργείου Ανάπτυξης 
και Ανταγωνιστικότητας». 

13. Τις διατάξεις του π.δ. 73/2015 (Φ.Ε.Κ. 116/Α/ 
23.09.2015) «Διορισμός Αντιπροέδρου της Κυβέρνησης, 
Υπουργών, Αναπληρωτών Υπουργών και Υφυπουργών». 

14. Τις διατάξεις του π.δ. 123/2016 (Φ.Ε.Κ. 208/Α/ 
04.11.2016) που αφορά στη μετονομασία των Υπουρ¬ 
γείων «Υποδομών, Μεταφορών και Δικτύων», «Εσωτε¬ 
ρικών και Διοικητικής Ανασυγκρότησης», «Οικονομίας, 
Ανάπτυξης και Τουρισμού». 

15. Τις διατάξεις του π.δ. 125/2016 (Φ.Ε.Κ. 210/Α/ 
05.11.2016) «Διορισμός Υπουργών, Αναπληρωτών 
Υπουργών και Υφυπουργών». 

16. Τη με αριθ. οικ. 20699/30.03.2015 (Φ.Ε.Κ. 204/ 
Υ.Ο.Δ.Δ./01.04.2015) απόφαση διορισμού του Γενικού 
Γραμματέα Υποδομών του Υπουργείου Οικονομίας, Υπο¬ 
δομών, Ναυτιλίας και Τουρισμού. 

17. Τις διατάξεις της αρ. Υ29/08.10.2015 απόφασης του 
Πρωθυπουργού «Ανάθεση αρμοδιοτήτων στον Αν. Υπ. 
Οικ. Γ. Χουλιαράκη» (Φ.Ε.Κ. 2168/Β709.10.2015). 

18. Την υπ' αριθ. Υ197/17.11.2016 (Φ.Ε.Κ. 3722/Β/ 
17.11.2016) απόφαση του Πρωθυπουργού, όπως τρο¬ 
ποποιήθηκε με την υπ' αριθ. Υ226/28.12.2016 (ΦΕΚ 
4233/Β/28.12.2016) απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομίας και Ανάπτυξης Αλέξανδρο Χαρίτση». 

19. Τη με αριθ. οικ. 68520/18.10.2016 απόφαση του 
Υπουργού Υ.ΜΕ.ΔΙ. με θέμα «Ορισμός Αναπληρωτή 
Προϊσταμένου της Γενικής Διεύθυνσης Τεχνικής Υπο¬ 
στήριξης». 

20. Την υπ'αριθ. Υ.Α.Σ. οικ. 987/Α36/07.02.2014 (ΦΕΚ 
257/Β/07.02.2014) (ΑΔΑ:ΒΙΡΜ1-ΓΓ8) κοινή υπουργική 
απόφαση με θέμα: «Επιδότηση ενοικίου ή συγκατοί¬ 
κησης για την κάλυψη δαπανών στέγασης κατοίκων 
περιοχών των Περιφερειακών Ενοτήτων Κεφαλληνίας 
και Ιθάκης που επλήγησαν από το σεισμό της 26ης Ια¬ 
νουάριου 2014». 

21. Την υπ' αριθ. Υ.Α.Σ. οικ. 8115/Α36/08.10.2014 (ΦΕΚ 
2841/Β/22.10.2014) (ΑΔΑ:Ψ7Ρ11-53Φ) κοινή υπουργική 
απόφαση με θέμα: «Συμπλήρωση της με αριθ. Υ.Α.Σ. οικ. 
987/Α36/07.02.2014 απόφασης που αφορά στην επιδό¬ 


τηση ενοικίου ή συγκατοίκησης για την κάλυψη δαπα¬ 
νών στέγασης κατοίκων περιοχών των Περιφερειακών 
Ενοτήτων Κεφαλληνίας και Ιθάκης που επλήγησαν από 
το σεισμό της 26ης Ιανουάριου 2014». 

22. Τη με αριθ. ΔΑΕΦΚ/οικ. 1212/Α36/09.03.2016 (ΦΕΚ 
729/Β/18.03.2016) απόφαση με θέμα «Επιδότηση ενοι¬ 
κίου ή συγκατοίκησης για την κάλυψη δαπανών στέγα¬ 
σης κατοίκων περιοχών των Περιφερειακών Ενοτήτων 
Κεφαλληνίας και Ιθάκης που επλήγησαν από το σεισμό 
της 26ης Ιανουάριου 2014». 

23. Το με αριθ.Τ.Α.Σ. Κεφαλληνίας οικ. 897/15.04.2016 
έγγραφο με το οποίο διαβιβάστηκε η με αριθ.Τ.Α.Σ. Κε¬ 
φαλληνίας 761/01.04.2016 αίτηση της Ευγενίας Μου- 
δήλου του Ευαγγέλου, με την οποία ζητά παράταση της 
επιδότησης ενοικίου δεδομένου ότι γειτονεύει με το 
κτίριο ιδιοκτησίας Νικολάου Μουδήλου του Διονυσίου, 
το οποίο, όπως αναφέρει, δεν έχει κατεδαφιστεί από το 
Δήμο Κεφαλλήνιας έως 18.03.2016. 

24. Το με αριθ.Τ.Α.Σ. Κεφαλληνίας οικ. 2272/23.09.2016 
έγγραφο με το οποίο διαβιβάστηκε η με αριθ.Τ.Α.Σ. Κε¬ 
φαλληνίας 2270/23.09.2016 αίτηση-ένσταση της Αθανα¬ 
σίας Λουκέρη του Γεωργίου, με την οποία ζητά παράταση 
της επιδότησης ενοικίου δεδομένου ότι διέμενε σε κτίσμα 
που επλήγη από το σεισμό της 26ης Ιανουάριου 2014 με 
Δωρεάν Παραχώρηση απάτην ιδιοκτήτρια κόρης της. 

25. Το υπ' αριθ. ΔΝΣα/86175/ΦΝ456ε/28.12.2016 έγ¬ 
γραφο της Διεύθυνσης Νομοθετικού Συντονισμού και 
Καλής Νομοθέτησης της Γενικής Γραμματείας του 
Υπουργείου Υποδομών και Μεταφορών (αριθ. Δ.Α.Ε.Φ.Κ. 
6176/29.12.2016). 

26. Την υπ' αριθ. 712/23.12.2016 Εισηγητική Έκθεση 
Δημοσιονομικών Επιπτώσεων της Γενικής Διεύθυνσης 
Οικονομικών Υπηρεσιών της Γενικής Γραμματείας του 
Υπουργείου Υποδομών και Μεταφορών (αριθ. Δ.Α.Ε.Φ.Κ. 
26/05.01.2017), και επειδή: 

1.0 Δήμος Κεφαλονιάς δεν έχει ολοκληρώσει την κα¬ 
τεδάφιση των επικίνδυνων κτιρίων. 

2. Ιδιοκτήτες σεισμόπληκτων κατοικιών, δικαιούχοι 
επιδότησης ενοικίου ή συγκατοίκησης, δεν μπορούν να 
εκτελέσουν με ασφάλεια εργασίες επισκευής των κα¬ 
τοικιών τους εξαιτίας όμορων επικίνδυνων οικοδομών 
για τις οποίες έχουν εκδοθεί Π.Α.Ε.Ε.Κ. και δεν έχουν κα¬ 
τεδαφιστεί μέχρι 18.03.2016 από το Δήμο Κεφαλονιάς. 

3. Δικαιούχοι επιδότησης ενοικίου ή συγκατοίκησης 
οι οποίοι διέμεναν σε σεισμόπληκτα κτίρια για τα οποία 
τους είχε παραχωρηθεί δωρεάν η χρήση τους από 
τους ιδιοκτήτες τους, χωρίς εκείνοι να διαμένουν στο 
εν λόγω ακίνητο, με τις προηγούμενες αποφάσεις λάμ- 
βαναν επιδότηση ως ενοικιαστές (δύο τρίμηνα) και όχι 
ως ιδιοκτήτες όπως είναι το ορθό να αντιμετωπιστούν, 
αποφασίζουμε: 

1. Παρατείνουμε το χρονικό διάστημα της επιδότησης 
ενοικίου ή συγκατοίκησης της παραγράφου 7 του Κεφ. 
«Γ. ΓΕΝΙΚΟΙ ΟΡΟΙ ΕΠΙΔΟΤΗΣΗΣ» της υπ' αριθ. Υ.Α.Σ. οικ. 
987/Α36/07.02.2014 (Φ.Ε.Κ. 257/Β/07.02.2014) (ΑΔΑ: 
ΒΙΡΜ1-ΓΓ8) κοινής υπουργικής απόφασης κατά ένα (1) 
χρόνο για τους ιδιοκτήτες κατοικιών που δεν μπορούν 
να εκτελέσουν με ασφάλεια τις εργασίες επισκευής τους 
εξαιτίας όμορων επικίνδυνων οικοδομών για τις οποί- 

ες έχουν εκδοθεί Π.Α.Ε.Ε.Κ. και δεν έχουν κατεδαφιστεί 
μέχρι 18.03.2016 από το Δήμο Κεφαλονιάς. Η αδυναμία 
εκτέλεσης των εργασιών επισκευής βεβαιώνεται εγγρά- 
φως, μετά από διενέργεια αυτοψίας, από δύο (2) μηχα¬ 
νικούς της αρμόδιας Υπηρεσίας. 

Επισημαίνεται ότι θα διακόπτεται η επιδότηση ενοικί¬ 
ου/συγκατοίκησης έξι (6) μήνες μετά την κατεδάφιση του 
όμορου επικινδύνως ετοιμόρροπου κτιρίου και σε καμία 
περίπτωση η παράταση δεν θα υπερβαίνει συνολικά τον 
ένα (1) χρόνο. 

2. Στις περιπτώσεις που στην πληγείσα κατοικία διέμε¬ 
ναν ένοικοι χωρίς ποσοστά συνιδιοκτησίας σε αυτή άλλα 
κάνοντας χρήση της κατοικίας με Δωρεάν Παραχώρηση 
σε αυτούς χορηγείται επιδότηση ενοικίου/συγκατοίκη¬ 
σης συνολικά έως και δύο (2) χρόνια. Για την απόδει¬ 
ξη των προαναφερομένων απαιτείται η προσκόμιση 
του Ε2 του οικονομικού έτους 2014 (εισοδήματα από 
01.01.2013 έως 31.12.2013) του ιδιοκτήτη. 


ΚΑΛΥΨΗ ΔΑΠΑΝΗΣ 

Από τις διατάξεις της απόφασης αυτής προκαλείται 
δαπάνη περίπου € 202.800,00 και θα καλυφθεί από 
το Πρόγραμμα Δημοσίων Επενδύσεων και συγκε¬ 
κριμένα από το ενάριθμο έργο 2014ΣΕ06900001 της 
ΣΑΕ 069. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 2017 

Οι Υπουργοί 

Αναπληρωτής Υπουργός Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΓΕΩΡΓΙΟΣ ΧΟΥΛΙΑΡΑΚΗΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)Γη35ί6ΐ·.θ1(4>6ί.αΓ 














